18. 7. 92 De Europæiske Fællesskabers Tidende Nr. L 199/1 I (Retsakter hvis offentliggørelse er obligatorisk) RÅDETS FORORDNING (EØF) Nr. 1991/92 af 13. juli 1992 om særforanstaltninger for hindbær bestemt til forarbejdning RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til forslag fra Kommissionen ()), under henvisning til udtalelse fra Europa-Parlamentet (?), og ud fra følgende betragtninger : EF-produktionen af hindbær til forarbejdning er udsat for stigende vanskeligheder ; det skyldes ikke blot en øget konkurrence fra tredjelande, men også i vid udstrækning, at der i de områder, hvor erhvervet har en fremtrædende plads, er strukturproblemer inden for både produktionen og afsætningen ; en indsats for at afhjælpe produktions- og afsætningspro- blemerne må forudsætte, at der oprettes producentorgani- sationer, og at disses rolle fastlægges nærmere ; det bør være en forudsætning for organisationernes anerkendelse, at der overholdes bestemte regler, som har til formål at gøre organisationerne mere stabile og øge deres rolle ; når organisationerne er anerkendt, kan de effektivt bidrage til en regulering af sektoren, ved at de fremlægger program- mer, som omfatter bestemte foranstaltninger ; det kræver en betydelig finansiel indsats at udarbejde sådanne programmer ; det bør derfor fastsættes, at der ydes organi- sationerne en særstøtte, der udbetales ad én gang; for at foranstaltningerne kan blive effektive, bør der fast- sættes en minimumstærskel for den af de enkelte produ- centorganisationer afsatte produktion ; programmet til forbedring af konkurrenceevnen for sektoren for industrihindbær har til formål at fremme afsætningen af produktionen og nedbringe produktions- omkostningerne ; for at disse mål kan blive nået, bør det (') EFT nr. C 113 af 1. 5. 1992, s. 8. () Udtalelse afgivet den 10. 7. 1992 (endnu ikke offentliggjort i Tidende). fastsættes, at der både gennemføres individuelle foranstalt- ninger af de enkelte producentorganisationer og andre foranstaltninger af den eller de producentorganisationer, der findes i samme produktionsområde, idet det desuden bør fastsættes, at der samarbejdes med institutter og/eller kompetente tekniske eller videnskabelige organer eller med forarbejdningsvirksomheder ; programmet godkendes med Kommissionens tilslutning af de nationale myndigheder for en maksimal varighed, der svarer til en normal beplantningscyklus på otte år, og dets gennemførelse støttes ved et tilskud fra både den pågældende medlemsstat og Kommissionen ; det er dog vigtigt, at støttebeløbet begrænses for bestemte foranstalt- ninger ; formålet med denne forordning er, at det i en sektor i vanskeligheder sikres, at de berørte producenters inter- esser beskyttes, og at deres adgang til markedet bevares eller øges ; foranstaltningerne i forordningen må derfor betragtes som interventioner til markedsregulering — UDSTEDT FØLGENDE FORORDNING : Artikel 1 Foranstaltningerne i denne forordning gælder for EF- producenter, som producerer hindbær henhørende under KN-kode ex 0810 20 10 bestemt til forarbejdning. Artikel 2 1. —Producentorganisationer, hvis økonomiske virk- somhed omfatter produktion og afsætning af hindbær som nævnt i artikel 1, og som overholder bestemte regler, der skal fastlægges nærmere, og hvis formål er at gøre organisationerne mere stabile og øge deres rolle, aner- kendes af medlemsstaternes kompetente myndigheder i henhold til denne forordning, forudsat at den af den enkelte organisation afsatte produktion har oversteget 1 000 tons i produktionsåret forud for ansøgningen om anerkendelse. Ved produktionsår forstås perioden fra 1. juni til 31. maj.